**Finansinių ataskaitų aiškinamasis raštas**

**2015 m. gruodžio 31 d.**

**I. BENDROJI DALIS**

Viešoji įstaiga Šaukėnų ambulatorija (toliau – Ambulatorija), kodas 162771025, įsteigta 2001 metų liepos 2 dieną.

Adresas: Mokyklos g. 4, Šaukėnai, Kelmės rajonas.

Ambulatorijos teisinė forma – viešoji įstaiga. Steigėjas – Kelmės rajono savivaldybė.

VšĮ Šaukėnų ambulatorija atlieka įstatymų ir kitų teisės aktų jai pavestas funkcijas, teikia šias paslaugas: pirminės ambulatorinės sveikatos priežiūros:

- šeimos medicinos - šeimos gydytojo praktikos;

- bendruomenės slaugos;

- bendrosios praktikos slaugos;

- odontologinės priežiūros (pagalbos) ir burnos priežiūros paslaugas.

Ambulatorija yra atskiras juridinis vienetas, turintis herbinį antspaudą ir atsiskaitomąją sąskaitą AB „Swedbank“ banke. Sudaro ir teikia atskirus žemesniojo lygio finansinių ataskaitų rinkinius.

VšĮ Šaukėnų ambulatorija yra paramos gavėja.

Ambulatorijai priklausantys medicinos punktai:

-Vidsodžio medicinos punktas, Mokyklos g. 2, Aunuvėnų k., Šaukėnų sen., Kelmės r. sav.

-Lykšilio medicinos punktas, Mokyklos g. 3, Lykšilio k., Šaukėnų sen., Kelmės r. sav.

Ambulatorija kontroliuojamų ir asocijuotų subjektų neturi.

Ataskaitinio laikotarpio vidutinis darbuotojų skaičius 13.

2014 metų vidutinis darbuotojų skaičius buvo 13.

Finansinių ataskaitų valiuta – eurai.

Finansinių ataskaitų rinkinys sudarytas pagal 2015 m. gruodžio 31 d. apskaitos duomenis.

**II. APSKAITOS POLITIKA**

VšĮ Šaukėnų ambulatorijos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

Ambulatorija tvarkydama apskaitą ir rengdama finansines ataskaitas vadovaujasi VSAFAS, LR Buhalterinės apskaitos įstatymu, Viešojo sektoriaus finansinės atskaitomybės įstatymu**,** kitais apskaitą reglamentuojančiais įstatymais ir teisės aktais.

Ambulatorijos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Taikomi kaupimo, subjekto, veikos tęstinumo, periodiškumo, pastovumo, piniginio mato, palyginimo, turinio viršenybės prieš formą principai.

Per ataskaitinį laikotarpį apskaitos politika keista nebuvo.

**Ilgalaikis nematerialusis turtas**

Nematerialusis turtas yra pripažįstamas, jei atitinka 13-jame VSAFAS pateiktą sąvoką ir nustatytus kriterijus.

Nematerialiuoju turtu laikomas nefinansinis turtas, kuris neturi materialios formos ir kurį naudodama įstaiga tikisi gauti ekonominės naudos. Pirminio pripažinimo metu apskaitoje registruojamas įsigijimo savikaina, finansinės būklės ataskaitoje parodomas likutine verte (iš įsigijimo savikainos atėmus sukauptą amortizaciją ir nuvertėjimą, jei jis yra). Amortizacija skaičiuojama tiesiogiai proporcingu (tiesiniu) metodu. Likvidacinė vertė nulis.

Ambulatorija įsigijusi „Programinė įranga ir jos licencijos“ grupės nematerialiojo turto. Nustatytas ribotas naudingo tarnavimo laikas 2 metai.

**Ilgalaikis materialusis turtas**

Ilgalaikis materialusis turtas yra pripažįstamas ir registruojamas apskaitoje, jei atitinka ilgalaikio materialiojo turto sąvoką ir VSAFAS nustatytus pripažinimo kriterijus. Tai materialusis turtas, skirtas tam tikroms savarankiškoms funkcijoms atlikti.

Šiai grupei priskiriamas turtas, kurio įsigijimo minimali vertė atitinka Vyriausybės nustatytą minimalią turto vertę (ataskaitiniu laikotarpiu 500 Eur), tarnavimo laikas ilgesnis nei 1 metai. Apskaitoje registruojamas įsigijimo savikaina, finansinėse ataskaitose rodomas likutine verte (iš įsigijimo savikainos atėmus sukauptą nusidėvėjimą ir nuvertėjimą, jei jis yra). Šio turto apskaita tvarkoma pagal turto vienetus. Turto vienetas gali būti suskirstomas į atskirus turto vienetus, prisilaikant VSAFAS nuostatų. Nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto naudingo tarnavimo laiką. Likvidacinė vertė 0,29 Eur. Nustatytos šios ilgalaikio materialiojo turto grupės ir nusidėvėjimo normatyvai (metais):

|  |  |  |
| --- | --- | --- |
| Eil. Nr. | Ilgalaikio materialiojo turto grupės | Turto nusidėvėjimo normatyvai (metais) |
| 1. | Infrastruktūros ir kiti statiniai |  |
| 1.1. | Kiti statiniai | 18 |
| 2. | Mašinos ir įrenginiai |  |
| 2.1. | Medicinos įranga | 8 |
| 3. | Baldai ir biuro įranga |  |
| 3.1. | Baldai | 8 |
| 3.2. | Kompiuteriai ir jų įranga | 5 |
| 3.3. | Kopijavimo ir dokumentų dauginimo priemonės | 6 |
| 3.4. | Kita biuro įranga | 7 |
| 4. | Kitas ilgalaikis materialusis turtas |  |
| 4.1. | Ūkinis inventorius ir kiti reikmenys | 7 |

**Atsargos**

Atsargų apskaita tvarkoma vadovaujantis 8-jo VSAFAS reikalavimais. Tai turtas, kurį ambulatorija sunaudoja per vienerius metus pajamoms uždirbti bei viešosioms paslaugoms teikti. Ambulatorija naudoja tik „Medžiagos, žaliavos ir ūkinis inventorius“| grupės atsargas. Pirminio pripažinimo metu atsargos įvertinamos įsigijimo savikaina, kurią sudaro mokėtina suma pakoreguota nuolaidų sumomis, jei jų buvo, pridedamos su įsigijimu susijusios išlaidos. Finansinėse ataskaitose rodomas įsigijimo savikaina.

Apskaičiuojant atsargų, sunaudotų teikiant paslaugas, savikainą ambulatorijoje taikomas vidutinės kainos įkainojimo metodas, sunaudojimas registruojamas pagal nuolatinį atsargų rodymo apskaitoje būdą.

Prie atsargų priskiriamas neatiduotas naudoti ūkinis inventorius. Atiduoto naudoti ambulatorijos veikloje inventoriaus vertė iš karto pripažįstama sąnaudomis, apskaita tvarkoma nebalansinėse sąskaitose kiekine ir vertine išraiška.

Ilgalaikio materialiojo turto skirto parduoti, kuris būtų perkeltas į atsargas, Ambulatorija neturi. Trečiųjų asmenų turimų atsargų nėra.

**Finansinis turtas**

Finansinis turtas apskaitoje pripažįstamas tada, kai įvykdomos visos sąlygos, nustatytos 17-jame VSAFAS „Finansinis turtas ir finansiniai įsipareigojimai“. Finansinis turtas apskaitoje pripažįstamas tik tada kai įstaiga gauna arba pagal vykdomą sutartį įgyja teisę gauti pinigus ar kitą finansinį turtą. Ambulatorija pripažindama finansinį turtą įvertina jį įsigijimo savikaina.

Ambulatorijos trumpalaikį finansinį turtą sudaro išankstiniai apmokėjimai, per vienerius metus gautinos sumos, pinigai.

**Finansavimo sumos**

Finansavimo sumos apskaitomos vadovaujantis 20-jo VSAFAS reikalavimais. Finansavimo sumas sudaro: iš valstybės biudžeto gautos finansavimo sumos bei neatlygintinai gautas turtas, iš savivaldybės biudžeto tikslinių asignavimų įsigyto ilgalaikio turto likutinė vertė bei gaunamos finansavimo sumos, iš ES gaunamos finansavimo sumos, iš kitų šaltinių gautos sumos.

Pagal paskirtį finansavimo sumos skirstomos: 1) nepiniginiam turtui įsigyti, 2) kitoms išlaidoms kompensuoti.

Gautos ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Perdavus finansavimo sumas kitiems viešojo sektoriaus subjektams, mažinamos gautos finansavimo sumos, registruojant perduotas finansavimo sumas, sąnaudomis nepripažįstamos.

**Įsipareigojimai**

Pirminio pripažinimo metu įsipareigojimai įvertinami įsigijimo savikaina.Tai yraAmbulatorijos turimitrumpalaikiai įsipareigojimai, kurie skirstomi: 1) tiekėjams mokėtinos sumos, 2) su darbo santykiais susiję įsipareigojimai, 3) kiti trumpalaikiai finansiniai įsipareigojimai.

Praėjusį ataskaitinį laikotarpį įstaiga registravo ilgalaikį finansinį įsipareigojimą, pasirašydama sutartį ir prisiimdama įsipareigojimą sumokėti pinigus. Finansinis įsipareigojimas įvertintas įsigijimo savikaina.

**Finansinė nuoma (lizingas)**

Vadovaujantis 19-ojo VSAFAS nuostatomis įstaigoje naudojamas pagal finansinės nuomos sutartis įsigytas turtas priskiriamas ilgalaikiam materialiajam turtui. Įvertintas įsigijimo savikaina.

**Pajamos**

Pajamos pripažįstamos ir apskaitoje registruojamos vadovaujantis 10-ajame ir 20-ajame VSAFAS pateiktais pajamų pripažinimo kriterijais. Pajamų apskaitai taikomas kaupimo principas. Finansavimo sumos pripažįstamos finansavimo pajamomis tais laikotarpiais, kuriais padaromos sąnaudos, kurioms kompensuoti buvo skirtos finansavimo sumos (kai jos panaudojamos).

Pajamos, išskyrus finansavimo pajamas, pripažįstamos, kai tikėtina kad įstaiga gaus ekonominę naudą, t. y. kad už suteiktas paslaugas gaus atlygį, kai galima patikimai įvertinti pajamų sumą. Įvertinama, kad sutartų paslaugų teikimas yra baigtas. Pajamoms priskiriama įstaigos pajamos už suteiktas medicinos paslaugas. Šios pajamos priskiriamos pagrindinei veiklai. Apskaitoje registruojamos ir finansinėse ataskaitose rodomos tą ataskaitinį laikotarpį, per kurį yra uždirbamos (suteikiamos paslaugos), nepriklausomai nuo pinigų gavimo momento.

Pajamos rodomos tikrąja verte.

**Sąnaudos**

Vadovaujantis VSAFAS nuostatomis sąnaudos pripažįstamos ir apskaitoje registruojamos tuo ataskaitiniu laikotarpiu, kurį jos buvo padarytos t. y. kai uždirbamos su jomis susijusios pajamos, neatsižvelgiant į pinigų išleidimo laiką. Pripažįstamos ir apskaitomos taikant kaupimo ir palyginimo principą. Pagal veiklos rūšis registruojamos pagrindinės veiklos sąnaudos, detalizuojant pagal grupes.

Išlaidos, skirtos pajamoms uždirbti būsimaisiais laikotarpiais, apskaitoje registruojamos ir pateikiamos finansinėse ataskaitose kaip turtas ir bus pripažįstamos sąnaudomis būsimaisiais laikotarpiais.

Darbo užmokesčio ir valstybinio socialinio draudimo sąnaudos registruojamos kiekvieno mėnesio paskutinę dieną. Dirbantiesiems mokėti už kasmetines atostogas apskaitoje sumos kaupiamos ir pripažįstamos sąnaudomis vieną kartą per metus – gruodžio 31 d.

**Segmentai**

Vadovaujantis 25-uoju VSAFAS „Segmentai“ Ambulatorija tvarko turto, įsipareigojimų, finansavimo sumų, sąnaudų ir pajamų, pinigų srautų apskaitą pagal segmentus. Ambulatorijos teikiamos viešosios paslaugos pagal valstybės funkcijų klasifikaciją apima sveikatos apsaugos segmentą.

**III. PASTABOS**

**1. Nematerialiojo turto balansinės vertės pasikeitimas per ataskaitinį laikotarpį**

Informacija apie nematerialiojo turto balansinės vertės pasikeitimą per ataskaitinįlaikotarpį pateikta „Nematerialiojo turto balansinės vertės pasikeitimas per ataskaitinį laikotarpį“ (13-ojo VSAFAS „Nematerialusis turtas“ 1 priedas).

Ambulatorijoje naudojamas nematerialusis turtas „Programinė įranga ir jos licencijos“ yra visiškai amortizuotas, įsigijimo savikaina 1012,81 Eur, sukaupta amortizacijos suma 1012,81 Eur. Per ataskaitinį laikotarpį nematerialiojo turto neįsigyta ir nenurašyta. Nematerialiojo turto nuvertėjimo nenustatyta.

**2. Ilgalaikio materialiojo turto balansinės vertės pasikeitimas per ataskaitinį laikotarpį**

Informacija apie ilgalaikio materialiojo turto balansinės vertės pasikeitimą per ataskaitinį laikotarpį pateikta „Ilgalaikio materialiojo turto balansinės vertės pasikeitimas per ataskaitinį laikotarpį“ (12-ojo VSAFAS „Ilgalaikis materialusis turtas“ 1 priedas).

Turtas, kuris naudojamas Ambulatorijos veikloje, skirstomas pagal šias grupes:

|  |  |  |  |  |
| --- | --- | --- | --- | --- |
| **Turto grupės pavadinimas** | **Balansinė sąskaita** | **Įsigijimo savikaina** | **Sukauptas nusidėvėjimas** | **Likutinė vertė** |
| Infrastruktūros ir kiti statiniai | 1203 | 4244,31 | 745,76 | 3498,55 |
| Mašinos ir įrenginiai | 1205 | 4162,42 | 3819,04 | 343,38 |
| Baldai ir biuro įranga | 1208 | 17002,20 | 15902,38 | 1099,82 |
| Iš viso: |  | 25408,93 | 20467,18 | 4941,75 |

Ambulatorijos veikloje naudojamas ilgalaikis materialusis turtas, kuris yra visiškai nudėvėtas. Informacija apie šį turtą:

|  |  |  |
| --- | --- | --- |
| **Turto grupė** | **Ataskaitinis laikotarpis** | **Praėjęs ataskaitinis laikotarpis** |
| Medicinos įranga | 2548,66 | 2548,66 |
| Mašinos ir įrenginiai | 1164,85 | 1164,85 |
| Kompiuterinė įranga | 1911,49 | 1911,49 |
| Kita biuro įranga | 1556,71 | 1556,71 |
| Baldai | 11079,73 | 11079,73 |

Ataskaitiniu laikotarpiu ilgalaikio materialiojo turto neįsigyta ir nenurašyta. Ilgalaikio materialiojo turto likutinė vertė sumažėjo dėl priskaičiuoto nusidėvėjimo. Įstaigos ilgalaikis materialusis turtas nuvertėjimo požymių neturi.

Turtas, naudojamas pagal panaudos sutartis, registruojamas nebalansinėse sąskaitose.

Ilgalaikio finansinio turto ambulatorija neturi.

**3. Biologinis turtas**

Vadovaujantis 16-ojo VSAFAS kriterijais biologinio turto Ambulatorija įsigijusi neturi.

**4. Atsargų vertės pasikeitimas per ataskaitinį laikotarpį**

Informacija apie atsargų vertės pasikeitimą per ataskaitinį laikotarpį pateikta 8-ojo VSAFAS „Atsargos“ 1 priede.

Atsargų likutis ataskaitinio laikotarpio pabaigoje įsigijimo savikaina: 3846,55 Eur, iš jų: ūkinės atsargos 1840,57 Eur, medikamentai ir vaistiniai preparatai 2005,98 Eur. Atsargų likučiai ataskaitinio laikotarpio pabaigoje liko didesni negu praėjusio ataskaitinio laikotarpio dėl to, kad buvo gauta priešvirusiniai medikamentai, kurie naudojami iki 2016 m. birželio mėn. Atsargų vertės nuvertėjimo ataskaitiniu laikotarpiu nebuvo.

**5. Informacija apie išankstinius apmokėjimus**

Išankstiniai apmokėjimai (ateinančių laikotarpių sąnaudos) viso 183,99 Eur, iš jų:

spaudos prenumerata 80,00 Eur.

mašinos draudimas 103,99 Eur.

Informacija pateikta 6-ojo VSAFAS „Finansinių ataskaitų aiškinamasis raštas“ 6 priede „Informacija apie išankstinius apmokėjimus“.

**6. Informacija apie per vienerius metus gautinas sumas**

Gautinos sumos už turto naudojimą, parduotas prekes, turtą, paslaugas 15763,43 Eur, skolą sudaro Šiaulių teritorinės ligonių kasos įsiskolinimas už paskutinį ataskaitinio laikotarpio mėnesį.

Informacija apie per vienus metus gautinas sumas pateikta 17-ojo VSAFAS „Finansinis turtas ir finansiniai įsipareigojimai“ 7 priede.

**7. Informacija apie pinigus ir pinigų ekvivalentus**

Informacija apie pinigus ir pinigų ekvivalentus:

|  |  |  |
| --- | --- | --- |
| Straipsnio pavadinimas | Paskutinė ataskaitinio laikotarpio diena | Paskutinė praėjusio ataskaitinio laikotarpio diena |
| Pinigai banko sąskaitose | 39042,31 | 37701,43 |
| Pinigai kasoje | 91,71 | 9,01 |
| Viso pinigų: | 39134,02 | 37710,44 |

Informacija pateikta 17-ojo VSAFAS „Finansinis turtas ir finansiniai įsipareigojimai“ 8 priede.

**8. Finansavimo sumos pagal šaltinį, tikslinę paskirtį, ir jų pokyčiai**

**per ataskaitinį laikotarpį**

Finasavimo sumos gautos:

1. Valstybės biudžeto:

viešiesiems darbams, Kelmės rajono savivaldybės administracija 359,68 Eur.

medicinos atsargos (Tamiflu, Relenza) 1854,33 Eur

1. ES lėšos, Šiaulių teritorinė darbo birža viešiesiems darbams 243,24 Eur.
2. Kitų šaltinių:

Šiaulių teritorinė darbo birža viešiesiems darbams 896,11 Eur.

2 % gyventojų pajamų mokesčio 304,94 Eur.

Neatlygintinai gauta gripo vakcina 307,52 Eur, medikamentas Rhesonativ 50,00 Eur,

Viso iš kitų šaltinių: 1558,57 Eur.

Informacija apie finansavimo sumas pagal šaltinį, tikslinę paskirtį, ir jų pokyčius per ataskaitinį laikotarpį pateikta 20-ojo VSAFAS “Finansavimo sumos” 4 priede.

Finansavimo sumų likučiai:

Iš valstybės biudžeto: medicinos atsargų likučio vertė 1028,88 Eur.

Iš savivaldybės biudžeto: ilgalaikio materialiojo turto, įsigyto iš savivaldybės biudžeto tikslinių asignavimų likutinė vertė 1196,44 Eur.

Iš kitų šaltinių:

1. 2% GPM gautos paramos 1262,81 Eur.
2. nepanaudota medikamentų 50,00 Eur.
3. Ilgalaikio turto, įsigyto iš 2 % GPM, likutinė vertė 211,36 Eur.
4. ilgalaikio turto gauto iš labdaros – paramos likutinė vertė 0,87 Eur.

Viso iš kitų šaltinių 1525,04 Eur.

Informacija pateikta 20-ojo VSAFAS “Finansavimo sumos” 5 priede.

**9. Informacija apie įsipareigojimus**

**9.1 Ilgalaikiai įsipareigojimai**

Informacija apie ilgalaikius įsipareigojimus pateikiama 17-ojo VSAFAS 9 priede, 19-ojo VSAFAS 4 ir 5 prieduose. Per metus įvykdytų įsipareigojimų suma 410,10 Eur.

**9.2 Trumpalaikiai įsipareigojimai**

|  |  |  |
| --- | --- | --- |
| Straipsnio pavadinimas | Paskutinė ataskaitinio laikotarpio diena | Paskutinė praėjusio ataskaitinio laikotarpio diena |
| Tiekėjams mokėtinos sumos | 1162,99 | 1130,42 |
| Su darbo santykiais susiję įsipareigojimai | 0,00 | 0,00 |
| Sukauptos nepanaudotų atostogų sąnaudos | 14368,56 | 11933,68 |
| TLK grąžintina suma už pakartotinai išduotus kompensuojamų vaistų pasus | 26,00 | 23,46 |

Sukauptos nepanaudotų atostogų sąnaudos padidėjo dėl to, kad didėjo viduriniojo medicinos personalo darbo užmokestis, išaugo sąnaudos įvertinant nepanaudotų atostogų dienas.

Informacija pateikta 17-ojo VSAFAS 12 priede.

**10. Informacija apie grynojo turto pokyčius**

Pridedama 4-ojo VSAFAS „Grynojo turto pokyčių ataskaita“ 1 priedas.

Ataskaitinio laikotarpio pelnas 853,43 Eur..

**11. Informacija apie finansavimo pajamas**

Iš valstybės biudžeto: viešieji darbai 359,68 Eur, panaudotų medicinos atsargų 825,45 Eur..

Iš savivaldybių biudžetų: ilgalaikio turto nusidėvėjimo sąnaudos pripažintos finansavimo pajamomis 79,92 Eur.

Iš ES, viešieji darbai 243,24 Eur.

Iš kitų finansavimo šaltinių: viešieji darbai 896,11 Eur , medikamentų panaudojimas 449,51 Eur, 2% gyventojų pajamų mokesčio panaudojimas 123,96 Eur, ilgalaikio turto nusidėvėjimas 61,84 Eur.

**12. Informacija apie pagrindinės veiklos kitas pajamas**

Pridedama 10-ojo VSAFAS „Kitos pajamos“ 2 priedas. Tame skaičiuje:

Suteiktų paslaugų pajamos:

1. Privalomojo sveikatos draudimo fondo (Šiaulių Teritorinė ligonių kasa) 161758,84 Eur.
2. Fiziniams asmenims suteiktos medicininės paslaugos 4793,45 Eur.
3. Kitos suteiktos paslaugos 185,84 Eur.

Viso: 166738,13 Eur.

Kitos:

1. VšĮ Kelmės r. pirminės sveikatos priežiūros centras 249,60 Eur.

Viso suteiktų paslaugų pajamos: 166987,73 Eur.

**13. Pagrindinės veiklos sąnaudos**

Darbo užmokesčio ir socialinio draudimo sąnaudos 140658,45 Eur:

|  |  |  |
| --- | --- | --- |
| Eil. Nr. | Sąnaudos | Suma eurais |
| 1. | Darbo užmokesčio | 107389,27 |
| 2. | Socialinio draudimo | 33269,18 |

Nusidėvėjimo ir amortizacijos sąnaudos821,72 Eur, tai sudaro ilgalaikio materialiojo turto ataskaitinio laikotarpio nusidėvėjimas. 2014 m. buvo 2071,07 Eur. Nusidėvėjimo suma sumažėjo dėl to, kad kai kurių turto vienetų nusidėvėjimo laikotarpis baigėsi metų bėgyje. Nematerialusis turtas visas amortizuotas, amortizacijos nepriskaičiuota.

Komunalinių paslaugų ir ryšių sąnaudos:

|  |  |  |  |  |
| --- | --- | --- | --- | --- |
| Eil. Nr. | Sąnaudos | | Suma eurais | |
|  | |  | Ataskaitinis laikotarpis | Praėjęs ataskaitinis laikotarpis |
| 1. | Šildymo | | 1356,84 | 3207,58 |
| 2. | Elektros energijos | | 1661,05 | 1762,72 |
| 3. | Vandentiekio ir kanalizacijos | | 411,40 | 368,66 |
| 4. | Ryšių | | 1429,02 | 1510,89 |
|  | Viso | | 4858,31 | 6849,85 |

Komandiruočių sąnaudos 144,00 Eur, 2014 m. 320,00 Eur.

Transporto sąnaudos 2296,86 Eur, 2014 m. 2890,07 Eur.

Kvalifikacijos kėlimo sąnaudos 313,77 Eur, 2014 m. 352,06 Eur.

Sunaudotų atsargų (tame skaičiuje medikamentų) 6018,48 Eur, 2014 m. 4682,05 Eur.

Med. paslaugos pagal pasirašytas sutartis 9755,95 Eur, kitos paslaugos 3878,00 Eur.

Įv. Kitos 428,47 Eur.

VšĮ Šaukėnų ambulatorija naudojasi pagal panaudos sutartis gautu turtu. Apskaitomas nebalansinėse sąskaitose.

Informacija apie iš Kelmės rajono savivaldybės panaudos būdu gautą turtą. Didžioji dalis turto gauta pagal panaudos sutartis, pasirašytas 2008 m. dešimties metų laikotarpiui.

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Ilgalaikis materialusis turtas | 141814,06 | 141814,06 |
| Trumpalaikis turtas | 7743,24 | 7743,24 |

Iš Žemaitės viešosios bibliotekos pagal panaudos sutartį, sudarytą 2012 m. balandžio 12 d. dvidešimties metų laikotarpiui.

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Ilgalaikis materialusis turtas (Lykšilio k., Mokyklos g. 3-6) | 2374,02 | 2374,02 |

Iš LR Sveikatos apsaugos ministerijos pagal panaudos sutartis gautas turtas. Panaudos sutartis sudaryta 2012 m. birželio 1 d. dešimties metų laikotarpiui.

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Ilgalaikis materialusis turtas | 4812,12 | 4812,12 |
| Trumpalaikis turtas | 246,76 | 246,76 |

Ataskaitinio laikotarpio finansinių ataskaitų duomenys pateikiami eurais su centais, dviem vietomis po kablelio. Valiuta pakeista vadovaujantis LR euro įvedimo Lietuvos respublikoje įstatymu. Palyginamieji praėjusio ataskaitinio laikotarpio duomenys perskaičiuoti į eurus, taikant neatšaukiamai nustatytą euro ir lito perskaičiavimo kursą, apvalinant pagal Nacionalinio euro įvedimo plano IV skyriaus ketvirtajame skirsnyje nustatytas apvalinimo taisykles.

Skirtumo dėl sąskaitų likučių, išreikštų litais, perskaičiavimo į eurus nesusidarė.

Poataskaitiniai įvykiai: iki pateikiant 2015 metų finansines ataskaitas tvirtinimui svarbių poataskaitinių įvykių nebuvo.

Direktorė Dalė Leliukienė

Vyriausioji buhalterė Salomėja Andruškienė